המבנה המנהלי של מחלקת הפנים
**מחלקת הפנים של ארצות הברית** (באנגלית: **United States Department of the Interior - DOI**) היא מחלקה בקבינט של הממשל האמריקאי שמנהלת ומשמרת את רוב האדמות שבבעלות פדרלית. תחומי אחריות אלה שונים מתחומי האחריות של משרדי פנים בארצות אחרות, הנוטים להתמקד בשיטור או ביטחון.

בראש המחלקה עומד מזכיר הפנים של ארצות הברית. עקב מדיניותה ופעילותה של מחלקת הפנים והסוכנויות שלה, יש לה השפעה משמעותית במערב ארצות הברית, ובדרך כלל המזכיר מגיע מאחת ממדינות המערב במדינה. רק שניים מהמזכירים שכיהנו בתפקיד מאז 1949 לא זוהו עם מדינות המערב.

היסטוריה
--------

### יצירת המחלקה

כבר בקונגרס ארצות הברית משנת 1789 הוצע הרעיון של מחלקה שתדאג לענייני פנים, אולם תחומי האחריות הללו השתייכו באותו זמן למחלקת המדינה. ההצעה להקים את המחלקה נשקלה במשך מחצית המאה הבאה ונתמכה על ידי נשיאים שונים החל מג'יימס מדיסון ועד ג'יימס פולק. מלחמת ארצות הברית–מקסיקו בשנים 1848-1846 נתנה להצעה זריקת עידוד כיוון שתחומי האחריות של הממשלה הפדרלית גדלו. מזכיר האוצר של הנשיא פולק, רוברט ג'ון ווקר, הפך לדובר נלהב בזכות יצירת המחלקה החדשה.

ב-1848, ווקר הצהיר בדו"ח השנתי שלו שבמספר משרדים פדרליים יש מחלקות שכמעט ואין להם קשרי עבודה איתן. הוא ציין שלמשרד האדמה הכללי יש קשר קלוש עם מחלקת האוצר. כמו כן, הוא הדגיש את חוסר הקשר בין המשרד לענייני אינדיאנים לבין מחלקת המלחמה ובין משרד הפטנטים לבין מחלקת המדינה. הוא טען שיש לשלב את כל המשרדים הללו במסגרת מחלקת הפנים.

הצעת חוק המאשרת את יצירת המחלקה הוגשה לבית הנבחרים ב-15 בפברואר 1849, ושהתה בסנאט במשך שבועיים בלבד. המחלקה נוסדה ב-3 במרץ 1849, ערב כניסתו לתפקיד של הנשיא זאכרי טיילור, כאשר הסנאט אישר את ההצעה ברוב של 31 לעומת 25. קבלת ההצעה התעכבה בגלל נציגי המפלגה הדמוקרטית בקונגרס שנרתעו מיצירת עוד עמדות כוח למפלגה הוויגית שעמדה לקבל לידיה את מושכות השלטון.

### התפתחות במאה ה-19

בהמשך המאה ה-19, התרחבה מחלקת הפנים באופן מהיר והיא הייתה המחלקה הגדולה ביותר בממשלה הפדרלית. אחריות המחלקה השתרעה על תחומים רבים ושונים. בתקופת כהונתו של קולומבוס דלאנו, בשנים 1870–1875, התגלו במחלקה פרשיות שחיתות שהוציאו לה שם רע, ונטען שדלאנו לא עשה מספיק לבער את השחיתות.

### במאה ה-20 ה-21

רוב בעיות הפנים שהמחלקה התמודדה איתן בתחילת דרכה הועברו בהדרגה למחלקות אחרות. סוכנויות אחרות הפכו למחלקות נפרדות, כגון לשכת החקלאות, שמאוחר יותר הפכה למחלקת החקלאות. אולם, אדמת המדינה וניהול משאבים טבעיים, ענייני אינדיאנים, שימור הטבע, ועניינים טריטוריאליים נשארו בתחומי האחריות של מחלקת הפנים.

החל מאמצע 2004, המחלקה מנהלת 2,050,000 קמ"ר של אדמות מדינה עיליות, או כחמישית מהשטח הכולל של ארצות הברית. היא אחראית על 476 סכרים ו-348 מאגרי מים באמצעות לשכת הכשרות הקרקע, 388 פארקים לאומיים, אתרי זיכרון, חופים, שדות קרב לשעבר וכדומה באמצעות שירות הפארקים הלאומיים, ו-544 אזורי טבע מוגנים באמצעות שירות הדגה וחיי הבר. פרויקטים הקשורים בנושאי אנרגיה על אדמות המנוהלות על ידי הממשל הפדרלי ומתקנים מרוחקים מהחוף מספקים 28% בקירוב מתצרוכת האנרגיה הלאומית של ארצות הברית.

ילידים
------

כחלק ממחלקת הפנים, הלשכה לענייני אינדיאנים מטפלת במספר יחסי גומלין בין הממשל הפדרלי לבין ילידים אמריקאים, בעוד שעניינים אחרים מטופלים על ידי המשרד לנאמנויות מיוחדות. המחלקה הייתה הנושא של מספר ויכוחים בנוגע למימון נכון של נכסי אינדיאנים שנוצרים על ידי אדמות אינדיאניות פרטיות ושנמצאות בנאמנות של גורם כלשהו. נכון להיום, ישנם מספר מקרים הדורשים מימון מעין זה ממחלקות הפנים והאוצר.

יחידות משנה
-----------

* שירות הפארקים הלאומיים
* שירות הדגה וחיות הבר
* הלשכה לענייני אינדיאנים
* לשכת ניהול הקרקעות
* שירות הנהלת המינרלים
* המשרד לענייני כריית שטח
* הסקר הגאולוגי
* לשכת הטיוב
* המשרד לענייני איים

קישורים חיצוניים
----------------

ויקישיתוף מדיה וקבצים בנושא **מחלקת הפנים של ארצות הברית** בוויקישיתוף
* 

* אתר האינטרנט הרשמי של מחלקת הפנים של ארצות הברית (באנגלית)
* מחלקת הפנים של ארצות הברית, ברשת החברתית פייסבוק

* מחלקת הפנים של ארצות הברית, ברשת החברתית אקס (טוויטר)

* מחלקת הפנים של ארצות הברית, ברשת החברתית אינסטגרם

* מחלקת הפנים של ארצות הברית, ברשת החברתית LinkedIn

* מחלקת הפנים של ארצות הברית, סרטונים בערוץ היוטיוב

* מחלקת הפנים של ארצות הברית, הבלוג הרשמי

* מחלקת הפנים של ארצות הברית, באתר פליקר
* האתר הרשמי של מחלקת הפנים
* המחלקה של כל השאר: דגשים על ההיסטוריה של מחלקת הפנים
* נאמנות אינדיאנים: קובל נגד קמפת'ורן
* הודעות מאת מחלקת הפנים על דיונים ושינויי חוק מהרשומה הפדרלית
* מחלקת הפנים של ארצות הברית, באתר אנציקלופדיה בריטניקה (באנגלית)
* כתבי מחלקת הפנים של ארצות הברית בפרויקט גוטנברג (באנגלית)

הערות שוליים
------------

1. ↑  The Detroit Post and Tribune (1880). Zachariah Chandler An Outline Sketch of His Life and Public Services. Detroit: The Post and Tribune Company Publishers, p. 340.

| **מחלקות הממשל הפדרלי של ארצות הברית** |
| --- |
| 

|  |
| --- |
| United States Department of the Treasury Seal אוצר • United States Department of Energy Seal אנרגיה • Seal ביטחון המולדת • United States Department of Health and Human Services Seal בריאות ושירותי אנוש • United States Department of Defense Seal הגנה • United States Department of Education Seal חינוך • United States Department of Agriculture Seal חקלאות  • United States Department of State Seal מדינה • United States Department of Commerce Seal מסחר • United States Department of Justice Seal משפטים • United States Department of Labor Seal עבודה • United States Department of Veterans Affairs Seal ענייני חיילים משוחררים • United States Department of the Interior Seal פנים • United States Department of Housing and Urban Development Seal שיכון ופיתוח עירוני • United States Department of Transportation Seal תחבורה |

 |
| מוסדות ממשלתיים בארצות הברית |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269263805171
* BIBSYS: 13051811
* BnF: cb11884044x (data)
* CiNii: DA03899791
* GND: 16048-9
* ISNI: 0000 0001 2097 5276
* LCCN: n80126051
* NDL: 00276301
* NLA: 35566860
* NLG: 213795
* NLK: KAB202015860
* NLP: a0000001730520
* NSK: 000331927
* RERO: 02-A000167288
* SUDOC: 083741852
* Trove: 998537
* ULAN: 500237385
* VIAF: 140720803
* WorldCat: lccn-n80126051

 |